**БОСНА И ХЕРЦЕГОВИНА**

**Република Српска**

**Општинска изборна комисија**

**Ново Горажде**

**Број: 07/24**

**Датум: 06.06.2024.**

На основу члана 18. Правилника о употреби и изради извода из Централног бирачког списка („Службени гласник БиХ“, број: 31/24), Општинска изборна комисија Ново Горажде на телефонској сједници одржаној дана 06.06.2024. године д о н о с и

**П Л А Н**

**излагања привременог извода из Централног бирачког списка за редовне бираче за општину Ново Горажде и обавјештавања расељених лица о могућностима и роковима за промјену бирачке опције у Центру за бирачки списак општине Ново Горажде**

Члан 1.

Овим Планом утврђује се начин обавјештавања јавности у Новом Горажду о периоду и мјестима на којима ће изводи из Централног бирачког списка бити изложени, односно доступни, као и начин обавјештавања расељених лица о евентуалној промјени бирачке опције у Центру за бирачки списак, а у склопу припрема за одржавање локалних избора 2024. у Босни и Херцеговини.

Члан 2.

Путем овог Плана се осигурава свим заинтересованим лицима приступ провјере података у изводу из Централног бирачког списка, те вршење исправки тих података код надлежног органа.

Члан 3.

Извод из Привременог бирачког списка излаже се на увид јавности у периоду од 08.06.2024. године, до 08.07.2024. године.

Члан 4.

(1)Привремени извод из централног бирачког списка за редовне бираче општине Ново Горажде биће изложен на следећим мјестима:

1. Шалтер сала у згради општине Ново Горажде, улица Божидара Горажданина број 64, сваким радним даном од 08.00 до 15.00 часова,
2. Центар за бирачки списак општине Ново Горажде, сваким радним даном од 10.00 до 14.00 часова.

(2) Увид у Привремени извод из централног бирачког списка за редовне бираче општине Ново Горажде се изузетно може остварити и у другом временском периоду, а након консултација са чланом ОИК Ново Горажде које се могу извршити позивом на број телефона 058/430-095.

(3) Уколико технички услови дозволе такав начин објављивања, Привремени извод из централног бирачког списка ће бити изложен на увид јавности и на званичној интернет презентацији општине Ново Горажде.

Члан 5.

(1) Захтјев за промјену бирачке опције расељена лица подносе Центру за бирачки списак општине Ново Горажде који је смјештен у згради Општинске управе општине Ново Горажде.

(2) Захтјев из претходног става се подноси на ПБО-1 обрасцу за промјену бирачке опције, који се може добити у Центру за бирачки списак, до 24.07.2024. године.

Члан 6.

Овај План ће се објавити на огласној табли општине Ново Горажде и интернет презентацији општине Ново Горажде.

ДОСТАВЉЕНО: **ПРЕДСЈЕДНИК**

* Предсједнику ОИК
* Огласна табла
* а/а **Данка Делић**